સામાન્ય રીતે પત્રકાર માટે કાગળ અને પેન જરૂરી બાબત છે, રીપોર્ટીંગમાં દિવસ દરમિયાન અનેક બાબતો તેની નોંધ લઈ તેને ટપકાવવાની જરૂર હોય છે, નોંધ કરવી સારી બાબત છે જેથી કરી આપણે કઈક ભુલી જઈએ ત્યારે આપણે નોંધમાંથી ખરાઈ કરી શકીએ, 1988માં મેં પત્રકારત્વનો અભ્યાસ પુરો કર્યો અને ક્રમશ મારી પત્રકાર તરીકેની સફર શરૂ થઈ અને એક પછી એક અખબાર બદલાતા રહ્યા, મારા સાથી પત્રકાર કરતા હુ થોડોક જુદો બે બાબતોને કારણે પડુ છુ તેવુ મને ખુદને વર્ષો પછી ખબર પડી, પહેલી બાબત એવી છે પત્રકારત્વ જ કરતા મને ત્રીસ વર્ષ પસાર થઈ ગયા પણ મેં આ વર્ષો દરમિયાન કયારેય કાગળ પેન સાથે રાખ્યા નથી મેં કોઈ નોંધની ડાયરી બનાવી નથી, જયારે મારા સાથી પત્રકારો તો નાની નાની બાબત ટપકાવતા હતા, પણ મને આવુ કરવાની અનિવાર્યતા કેમ ઉભી થઈ તેવી મે જાત તપાસ કરી ત્યારે મારી સામે જે કઈ આવ્યુ તે આ પ્રમાણેનું હતું,